“All of Us Are Dead” Kekal No. 1 Dalam Carta Mingguan Netflix Di Seluruh Dunia
All of Us Are Dead masih menjadi rancangan TV Netflix No. 1 di seluruh dunia. Selepas ditayangkan pada 18 Januari yang lalu, siri K-zombie itu segera menjadi popular di seluruh dunia, dengan menjadi siri Korea ketiga yang mencapai kedudukan pertama di Netflix seluruh dunia selepas Squid Game dan Hellbound.  Drama itu juga mencipta pencapaian memberangsangkan dengan memperolehi jumlan tontonan sebanyak 124.79 juta jam dalam tempoh tiga hari tayangannya sahaja.  Siri itu mengungguli rancangan TV Netflix di seluruh dunia pada hari pertama tayangannya, dan ia masih No. 1 selama tujuh hari berturut-turut selepas tayangannya.  Sebelum ini, dilaporkan bahawa All of Us Are Dead berada dalam senarai Top 10 Netflix di 91 buah negara. Ia menduduki tempat pertama di hampir 50 negara, termasuk Jepun, Mexico, India, Perancis, Australia dan banyak lagi. Berdasarkan novel grafik webtoon popular ciptaan Joo Dong-Geun terbitan tahun 2009, All of Us Are Dead mengisahkan sekumpulan pelajar yang terperangkap di sekolah menengah yang mendapati diri mereka berada dalam situasi yang agak teruk ketika mereka berusaha untuk diselamatkan daripada pencerobohan zombi di sekolah mereka.  Siri ini bersedia untuk membuka lembaran baru dalam sejarah zombi dengan kisah remaja yang berani yang berjaya mencari cinta dan persahabatan walaupun di tengah-tengah apokalips zombi. Barisan pelakon terdiri daripada pelakon muda termasuklah Yoon Chan-Yeong (Mama) sebagai Cheong-san, Park Ji-Hu (House of Hummingbird) sebagai On-jo, Cho Yi-Hyun (Metamorphosis) sebagai Nam-ra, Lomon (Bleak Night) sebagai Su-hyeok, dan Yoo In-Soo (School 2017) sebagai Gwi-nam. Menyertai mereka ialah Lee You-Mi dan Lim Jae-hyeok. All of Us Are Dead diarahkan bersama oleh Lee JQ (Beethoven Virus, Intimate Strangers) dan Kim Nam-Su daripada skrip yang ditulis oleh Chun Sung-Il. Ia adalah produksi oleh Film Monster.